**Projektas**

|  |
| --- |
|  |
| Pagėgių savivaldybės taryba**sprendimas****DĖL PAGĖGIŲ SAVIVALDYBĖS TARYBOS 2015 M. LIEPOS 30 D. SPRENDIMO****T-146 ,,DĖL PAGĖGIŲ SAVIVALDYBĖS BENDRUOMENĖS VAIKO TEISIŲ APSAUGOS TARYBOS SUDARYMO IR NUOSTATŲ PATVIRTINIMO“ PRIPAŽINIMO NETEKUSIU GALIOS** |
| 2018 m. lapkričio 14 d. Nr. T1-169Pagėgiai |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pagėgių savivaldybės taryba n u s p r e n d ž i a:

 1. Pripažinti netekusiu galios Pagėgių savivaldybės tarybos 2015 m. liepos 30 d. sprendimą Nr. T-146 „Dėl Pagėgių savivaldybės bendruomenės vaiko teisių apsaugos tarybos sudarymo ir nuostatų patvirtinimo“.

2. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Dokumentų valdymo ir teisės skyriaus vyriausiasis specialistas Valdas Vytuvis

Civilinės metrikacijos ir viešosios tvarkos

vyriausioji specialistė − kalbos ir archyvo tvarkytoja Laimutė Mickevičienė

Parengė

vyriausioji specialistė (tarpinstitucinio bendradarbiavimo koordinatorė)

Laima Lukošienė

Pagėgių savivaldybės tarybos

veiklos reglamento

2 priedas

**SPRENDIMO PROJEKTO DĖL PAGĖGIŲ SAVIVALDYBĖS TARYBOS 2015 M. LIEPOS**

**30 D. SPRENDIMO NR. T-146 ,,DĖL PAGĖGIŲ SAVIVALDYBĖS BENDRUOMENĖS VAIKO TEISIŲ APSAUGOS TARYBOS SUDARYMO IR NUOSTATŲ PATVIRTINIMO“ PRIPAŽINIMO NETEKUSIU GALIOS“**

**AIŠKINAMASIS RAŠTAS**

**\_\_\_\_\_\_\_\_2018 11 14 \_\_\_\_\_\_\_\_**

 ***1. Parengto projekto tikslai ir uždaviniai:*** 2018 m. spalio 30 d. gautas Vyriausybės atstovo Tauragės apskrityje teikimas Nr. 6-27 ,,Dėl Pagėgių savivaldybės tarybos 2015 m. liepos 30 d. sprendimo Nr. T-146,,Dėl Pagėgių savivaldybės bendruomenės vaiko teisių apsaugos tarybos sudarymo ir nuostatų patvirtinimo“, kuriame teigiama, kad Pagėgių savivaldybės taryba savo patvirtintų nuostatų nepakeitė ir su aukštesnės galios teisės aktais nesuderino, todėl nuostatai prieštarauja Lietuvos Respublikos vaiko teisių apsaugos pagrindų įstatymui, Vietos savivaldos įstatymo 4 str. 6 p., Lietuvos Respublikos viešojo administravimo įstatymo 3 str. 1 p. ir Lietuvos Respublikos teisėkūros pagrindų įstatymo 3 str. 2 d. 7 p. Atsižvelgiant į tai, kas išdėstyta, tikslinga pripažinti netekusiu galios Pagėgių savivaldybės tarybos 2015 m. liepos 30 d. sprendimą Nr. T-146 „Dėl Pagėgių savivaldybės bendruomenės vaiko teisių apsaugos tarybos sudarymo ir nuostatų patvirtinimo“.

 ***2. Kaip šiuo metu yra sureguliuoti projekte aptarti klausimai.***

 Nuo 2018 m. liepos 1 d. įsigaliojus Lietuvos Respublikos vaiko teisių apsaugos pagrindų įstatymo Nr. I-1234 pakeitimo įstatymui, savivaldybėje vaiko teisių apsaugos funkcijas vykdo Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos. Savivaldybių bendruomenių vaiko teisių apsaugos tarybos pavyzdiniai nuostatai Lietuvos Respublikos socialinės apsaugos ir darbo ministro 2018 m. rugsėjo 24 d. įsakymu Nr. A1-509 ,,Dėl Lietuvos Respublikos socialinės apsaugos ir darbo ministro 2002 m. gruodžio 18 d. įsakymo Nr. 163 ,,Dėl savivaldybių bendruomenių vaiko teisių apsaugos tarybos pavyzdinių nuostatų patvirtinimo“ pripažinimo netekusiu galios“ taip pat neteko galios.

 ***3. Kokių teigiamų rezultatų laukiama***

Bus įgyvendinti teisės aktų reikalavimai.

***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta***

-

***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą***

-

***6. Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti***

-

***7. Ar reikalinga atlikti sprendimo projekto antikorupcinį vertinimą***

Ne.

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

 Ne.

 ***9. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

*-*

***10. Projekto rengėjas ar rengėjų grupė.***

Vyriausioji specialistė (tarpinstitucinio bendradarbiavimo koordinatorė) Laima Lukošienė.

***11. Kiti, rengėjo nuomone, reikalingi pagrindimai ir paaiškinimai.***

 Nereikalingi.

Vyriausioji specialistė (tarpinstitucinio bendradarbiavimo koordinatorė) Laima Lukošienė

|  |
| --- |
|    |
| Pagėgių savivaldybės taryba**sprendimas****dėl pagėgių savivaldybės BENDRUOMENĖS VAIKO TEISIŲ APSAUGOS TARYBOS SUDARYMO IR NUOSTATŲ PATVIRTINIMO** |
| 2015 m. liepos 30 d. Nr. T-146Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos vaiko teisių apsaugos pagrindų įstatymo 61 straipsniu ir Savivaldybių bendruomenių vaiko teisių apsaugos tarybų pavyzdiniais nuostatais, patvirtintais Lietuvos Respublikos socialinės apsaugos ir darbo ministro 2002 m. gruodžio 18 d. įsakymu Nr. 163, Pagėgių savivaldybės taryba n u s p r e n d ž i a:

1. Sudaryti tarybos įgaliojimų laikui šios sudėties Pagėgių savivaldybės Bendruomenės vaiko teisių apsaugos tarybą:

 1.1. Sigitas Stonys, Pagėgių savivaldybės mero pavaduotojas, tarybos pirmininkas;

 1.2. Daiva Vaitiekienė, Pagėgių savivaldybės administracijos Socialinės paramos skyriaus vedėja, tarybos pirmininko pavaduotoja;

 1.3. Lina Augustinavičiūtė, Pagėgių savivaldybės administracijos Vaikų teisių apsaugos skyriaus vedėja, tarybos sekretorė;

 1.4. Viltė Miškinienė, Pagėgių savivaldybės tarybos narė, Socialinių reikalų ir teisėtvarkos komiteto narė, tarybos narė;

 1.5. Renutė Ona Andrijauskienė, Pagėgių savivaldybės tarybos narė, Socialinių reikalų ir teisėtvarkos komiteto narė, tarybos narė;

 1.6. Irena Jurgutienė, Pagėgių savivaldybės administracijos jaunimo reikalų koordinatorė, tarybos narė;

 1.7. Virginija Sirvidienė, Pagėgių savivaldybės administracijos Švietimo skyriaus vedėja, tarybos narė;

 1.8. Nijolė Kovaliova, Pagėgių savivaldybės Socialinių paslaugų centro direktorė, tarybos narė;

 1.9. Virginija Rimašauskienė, Pagėgių vaikų globos namų direktorės pavaduotoja, tarybos narė;

 1.10. Laimutė Pocienė, VšĮ „Pagėgių pirminės sveikatos priežiūros centras“ slaugos administratorė;

 1.11. Jovita Anušauskaitė, Tauragės apskrities vyriausiojo policijos komisariato Pagėgių policijos komisariato Viešosios tvarkos poskyrio Prevencijos grupės specialistė, tarybos narė;

 1.12. Ingrida Juciūtė, Pagėgių Algimanto Mackaus gimnazijos socialinė pedagogė, tarybos narė;

 1.13. Ieva Liudienė, Tauragės darbo biržos karjeros planavimo skyriaus vyriausioji specialistė, tarybos narė.

 2. Patvirtinti Pagėgių savivaldybės Bendruomenės vaiko teisių apsaugos tarybos nuostatus (pridedama).

 3. Pripažinti netekusiu galios Pagėgių savivaldybės tarybos 2010 m. balandžio 27 d. sprendimą Nr. T-824 „Dėl Pagėgių savivaldybės bendruomenės vaiko teisių apsaugos tarybos sudarymo ir nuostatų patvirtinimo“.

 4. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt .

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Virginijus Komskis

 PATVIRTINTA

 Pagėgių savivaldybės tarybos

 2015 m. liepos 30 d.

 sprendimu Nr. T-146 priedas

**PAGĖGIŲ SAVIVALDYBĖS BENDRUOMENĖS VAIKO TEISIŲ APSAUGOS**

**TARYBOS NUOSTATAI**

**I. BENDROSIOS NUOSTATOS**

 1. Šie nuostatai reglamentuoja prie Pagėgių savivaldybės tarybos veikiančios bendruomenės vaiko teisių apsaugos tarybos (toliau vadinama − bendruomenės taryba) uždavinius, funkcijas, teises ir darbo organizavimą.

 2. Bendruomenės tarybos tikslas − analizuoti esamą vaiko teisių apsaugos situaciją savivaldybėje ir padėti savivaldybės tarybai spręsti:

 2.1. vaiko teisių apsaugos politikos ir strategijos formavimo bei prioritetų nustatymo bendruomenėje klausimus;

 2.2. vaiko teisių apsaugos ir vaiko teisių pažeidimų prevencijos priemonių rengimo bei įgyvendinimo problemas;

 2.3. piniginės socialinės paramos ir socialinių paslaugų teikimo klausimus.

 3. Bendruomenės taryba savo veikloje vadovaujasi Lietuvos Respublikos Konstitucija, Jungtinių Tautų Organizacijos 1989 metų Vaiko teisių konvencija, Lietuvos Respublikos civiliniu kodeksu, Lietuvos Respublikos vaiko teisių apsaugos pagrindų įstatymu, kitais teisės aktais, savivaldybės tarybos, mero potvarkiais, Savivaldybės administracijos direktoriaus įsakymais ir šiais nuostatais.

**II. BENDRUOMENĖS TARYBOS UŽDAVINIAI IR FUNKCIJOS**

4. Bendruomenės tarybos uždaviniai ir funkcijos yra šios:

4.1. įtraukti bendruomenę į vaiko teisių apsaugos sistemos savivaldybėje formavimą;

4.2. teikti siūlymus savivaldybės tarybai dėl vaiko teisių apsaugos politikos ir strategijos formavimo bei prioritetų nustatymo bendruomenėje;

 4.3. teikti siūlymus savivaldybės tarybai dėl vaiko teisių apsaugos ir vaiko teisių pažeidimų prevencijos priemonių rengimo ir įgyvendinimo bendruomenėje;

4.4. teikti savivaldybės tarybai siūlymus dėl piniginės socialinės paramos ir socialinių paslaugų teikimo derinimo šeimoms ir patiriančioms socialinę riziką šeimoms, dėl socialinės pagalbos teikimo smurtą patyrusiems vaikams, vaikams, turintiems elgesio problemų ar grįžusiems iš įkalinimo įstaigų, krizę išgyvenantiems vaikams, kūdikių besilaukiančioms nepilnametėms, baigusiems vidurinį, profesinį arba aukštąjį mokslą ir ieškantiems darbo ar gyvenamosios vietos našlaičiams, siekiant socialinės paramos teikimą asmeniui derinti su socialinių paslaugų teikimu šeimai, bendrai gyvenantiems asmenims;

4.5. teikti savivaldybės tarybai siūlymus dėl vaiko teisių apsaugos, socialinio darbo ir kitų sričių specialistų bendro darbo principų efektyvinimo ir stiprinimo, praktinio vaiko teisių apsaugos bendruomenėje užtikrinimo, socialinių, sveikatos, ugdymo, mokymo ir elgesio problemų sprendimo bei kitus siūlymus, padedančius savivaldybėje sukurti efektyviai veikiančią vaiko teisių apsaugos sistemą;

4.6. svarstyti laikinųjų globų/rūpybų planų atskirų atvejų peržiūras;

4.7. svarstyti socialinės rizikos šeimų įrašymo ir išbraukimo iš socialinės rizikos šeimų apskaitos atskirų atvejų klausimus;

4.8. svarstyti atskirų socialinės rizikos šeimų elgesį dalyvaujant patiems asmenims, teikti siūlymus Savivaldybės tarybai dėl darbo su socialinės rizikos šeimomis gerinimo;

4.9. svarstyti išmokų/piniginės socialinės paramos teikimo būdus socialinės rizikos šeimoms ir teikti siūlymus Socialinės paramos skyriui;

4.10. nagrinėti kitus su vaiko teisių apsauga susijusius klausimus ir teikti savivaldybės tarybai siūlymus dėl šių klausimų sprendimo.

**III. BENDRUOMENĖS TARYBOS TEISĖS**

5. Bendruomenės taryba, vykdydama ir atlikdama jai pavestus uždavinius bei funkcijas, turi teisę:

 5.1. dalyvauti savivaldybės tarybos, Savivaldybės administracijos struktūrinių padalinių posėdžiuose, kuriuose svarstomi vaiko teisių apsaugos klausimai;

5.2. siūlyti Savivaldybės administracijai bendradarbiaujant su nevyriausybinėmis organizacijomis suformuoti mobilias krizių įveikimo komandas, kurias sudarytų psichologas, pediatras, bendrosios praktikos gydytojas ir socialinis darbuotojas arba socialinis pedagogas, dėl pagalbos smurtą patyrusiems vaikams ir jų šeimoms teikimo;

5.3. gauti iš valstybės ir savivaldybės institucijų bei savivaldybės įstaigų informaciją Lietuvos Respublikos vaiko teisių apsaugos pagrindų įstatyme ir šiuose nuostatuose numatytoms funkcijoms vykdyti;

5.4. dalyvauti kitų savivaldybės tarybų veikloje.

**IV. BENDRUOMENĖS TARYBOS DARBO ORGANIZAVIMAS**

6. Bendruomenės tarybos nuostatus ir jos vardinę sudėtį 4 metams tvirtina savivaldybės taryba.

7. Bendruomenės taryba dirba visuomeniniais pagrindais. Bendruomenės taryba susideda iš bendruomenės tarybos pirmininko, pirmininko pavaduotojo, sekretoriaus ir narių. Jai vadovauja pirmininkas, jo nesant − bendruomenės tarybos pirmininko pavaduotojas.

 8. Bendruomenės tarybos pirmininkas:

 8.1. organizuoja bendruomenės tarybos darbą ir atsako už jos veiklą;

8.2. nustato bendruomenės tarybos posėdžio laiką ir vietą;

8.3. pasirašo bendruomenės tarybos posėdžio protokolą;

8.4. kontroliuoja bendruomenės tarybos siūlymų ir išvadų pateikimą savivaldybės tarybai;

8.5. veikia bendruomenės tarybos vardu, atstovauja jai savivaldybės taryboje, kitose institucijose ir organizacijose arba įgalioja tai daryti kitus bendruomenės tarybos narius.

9. Bendruomenės tarybos sekretorius:

9.1. informuoja bendruomenės tarybos narius apie posėdžio laiką, vietą ir pateikia posėdžio darbotvarkę;

9.2. parengia ir pateikia bendruomenės tarybai svarstomu klausimu būtinus dokumentus;

9.3. rašo posėdžio protokolą;

9.4. pasirašo bendruomenės tarybos posėdžio protokolą;

9.5. organizuoja bendruomenės tarybos siūlymų ir išvadų pateikimą savivaldybės tarybai.

10. Bendruomenės tarybos nariais gali būti socialinis darbuotojas, socialinis pedagogas, pedagogas, vaikų psichiatras, pediatras, bendrosios praktikos gydytojas, kitas asmens sveikatos priežiūros specialistas, teikiantis sveikatos priežiūros paslaugas vaikams, psichologas, teisininkas, Vaiko teisių apsaugos skyriaus darbuotojas, Socialinės paramos skyriaus darbuotojas, seniūnijos seniūnas, teritorinės darbo biržos atstovas, nepilnamečių reikalų policijos pareigūnas, vaiko globos (rūpybos) patirtį turintis vaiko globėjas (rūpintojas), vaikų (jaunimo) organizacijos ar(ir) mokyklos mokinių tarybos atstovas, su vaiko teisių apsauga susijusios nevyriausybinės organizacijos atstovas ar (ir tradicinių bei valstybės pripažintų religinių bendruomenių atstovas, nevyriausybinių organizacijų, asociacijų, atstovaujančių šeimų interesams, atstovai) kitų įstaigų ir organizacijų atstovai.

11. Bendruomenės taryba svarstomais klausimais priima išvadą. Išvada priimama, jeigu dalyvauja ne mažiau kaip pusė bendruomenės tarybos narių. Bendruomenės tarybos posėdžio narių balsams pasiskirsčius po lygiai, lemia bendruomenės tarybos posėdžiui pirmininkaujančiojo balsas.

12. Bendruomenės tarybos posėdžiai šaukiami ne rečiau kaip 3 mėnesiai.

13. Bendruomenės taryba kartą per metus už savo veiklą atsiskaito savivaldybės tarybai.

 14. Šie nuostatai gali būti keičiami, papildomi ar panaikinami savivaldybės tarybos sprendimu.

\_\_\_\_\_\_\_\_\_\_\_\_\_